ອຸດສາຫະກຳ ອາຫານທະເລໄທ ປະຕິເສດ ຕໍ່ຂໍ້ກ່າວຫາ ຄ້າມະນຸດ (ວີດີໂອ ພາສາລາວ/ອັງກິດ) 
ລາຍງານ ຂອງກະຊວງການຕ່າງປະເທດ ສະຫະລັດ ເວົ້າວ່າ ລະຫວ່າງ 17 ຫາ 57 ເປີເຊັນ ຂອງແຮງງານ ທີ່ເຮັດວຽກ ໃນວົງການອາຫານທະເລ ຂອງໄທ ເປັນແຮງງານຖືກບັງຄັບ.
ໄທສ້າງລາຍຮັບເຂົ້າປະເທດ ຫຼາຍກວ່າ 7 ຕື້ດອນລາໃນແຕ່ ລະປີ ໃນຖານະເປັນປະເທດສົ່ງອອກອາຫານທະເລ ລາຍໃຫຍ່ ອັນດັບສາມຂອງໂລກ ແຕ່ອຸດສາຫະກຳດັ່ງກ່າວໄດ້ມີຊື່ສຽງບໍ່ດີ ຍ້ອນຖືກເອົາໄປເຊື່ອມໂຍງກັບການລັກລອບຄ້າຂາຍມະນຸດ ບັນດາຜູ້ນຳອຸດສາຫະ ກຳສົ່ງອອກ ກຸ້ງແລະປາທູນາ ກ່າວວ່າ ພວກເຂົາເຈົ້າໄດ້ຖືກໃສ່ຮ້າຍຢ່າງບໍ່ຍຸດຕິທຳ ຊຶ່ງໄດ້ສ້າງຄວາມ ເສຍຫາຍໃຫ້ແກ່ທຸລະກິດຂອງເຂົາເຈົ້າ ທີ່ວ່າຈ້າງແຮງງານຫຼາຍ ແສນຄົນນັ້ນ ສິງມີລາຍລະອຽດມາສະເໜີທ່ານ ຈາກລາຍງານ ຂອງ Steve Herman ຜູ້ສື່ຂ່າວວີໂອເອ ປະຈຳບາງກອກ ອຸດສາຫະກຳການປະມົງຂອງໄທ ແມ່ນອາໄສກາງຕໍ່ພວກແຮງງານຕ່າງດ້າວ ບັນດາ ກຸ່ມປົກປ້ອງສິດທິມະນຸດ ແລະສື່ມວນຊົນຕາເວັນຕົກ ໄດ້ພົບເຫັນຫຼັກຖານຂອງລະບົບ ຂ້າທາດອັນໂຫດຮ້າຍທາລຸນ ທີ່ໃຊ້ພວກແຮງງານທີ່ຖືກລັກລອບມາຂາຍນັ້ນ ທ້າວ ມິນມິນ ຈັນ ຈາກມຽນມາ ກ່າວອ້າງວ່າ ເມື່ອ 8 ປີກ່ອນນີ້ ຊຶ່ງເວລານັ້ນລາວມີອາຍຸ 17 ປີ ລາວໄດ້ຖືກຜູ້ຈັດຫາແຮງງານຄົນນຶ່ງຫລອກ ມາຂາຍໃຫ້ເຈົ້າຂອງເຮືອປະມົງລຳ ນຶ່ງ ໃນລາຄາຫຼາຍກວ່າ 600 ດອນລາໜ້ອຍນຶ່ງ ທ້າວມິນມິນ ຈັນ ເວົ້າວ່າ ລາວໄດ້ເຮັດວຽກໜັກຢູ່ໃນເຮືອ ເປັນເວລາຫຼາຍປີ ໂດຍໄດ້ ຫຼັບນອນແຕ່ພຽງໜ້ອຍດຽວ ໄດ້ກິນນ້ຳແລະເຂົ້າປາ ພຽງໜ້ອຍດຽວ ແລະເວລາລາວ ລົ້ມປ່ວຍຢ່າງໜັກ ກັບຕັນເຮືອກໍບໍ່ໃຫ້ ລາວຢຸດເຮັດວຽກ ທ້າວມິນມິນ ຈັນ ກ່າວວ່າ “ ລາວຫລົບໜີອອກມາໄດ້ໃນເວລາຕໍ່ມາ ແລະໄປລີ້ຊ່ອນຢູ່ເທິງເກາະ Ambon ຂອງອິນໂດ ເນເຊຍ ຈົນມາຮອດປີນີ້ ເວລາພວກອົງການອົບພະຍົບນາໆຊາດ ຈັດສົ່ງລາວຄືນປະເທດ ຄຳໃຫ້ການເຊັ່ນນີ້ ໄດ້ເຮັດໃຫ້ປະເທດໄທຖືກຈັດເຂົ້າໃນບັນຊີພວກປະເທດທີ່ີລະເມີດກົດ ໝາຍການລັກລອບຄ້າຂາຍມະນຸດທີ່ຮ້າຍແຮງທີ່ສຸດ ຢູ່ໃນລາຍງານປະຈຳປີທີ່ນຳອອກເປີດເຜີຍ ເມື່ອກາງເດືອນມິຖຸນານັ້ນ ກະຊວງການຕ່າງ ປະເທດສະຫະລັດ ໄດ້ອ້າງເຖິງການສຳຫຼວດ ຕ່າງໆ ທີ່ຢືນຢັນວ່າ ລະຫວ່າງ 17 ຫາ 57 ເປີເຊັນຂອງພວກແຮງງານທີ່ເຮັດວຽກຢູ່ໃນວົງການອາຫານທະເລຂອງໄທ ເປັນແຮງງານທີ່ຖືກບັງຄັບ ສະຖິຕິເຫຼົ່ານີ້ໄດ້ຖືກປະຕິເສດໂດຍພວກເຈົ້າໜ້າທີ່ໃນວົງການອຸດສາຫະກຳດັ່ງກ່າວຂອງ ໄທ ທີ່ຕັ້ງຂໍ້ສົງໄສກ່ຽວກັບແຫຼ່ງທີ່ມາ ແລະຄວາມໜ້າເຊື່ອຖືໄດ້ຂອງຂໍ້ມູນດັ່ງກ່າວ ສະມາຄົມອຸດສາຫະກຳ ປາທູນາໄທ ທີ່ຈັດຕັ້ງຂຶ້ນໃນປີແລ້ວນີ້ ກ່າວວ່າຕົນອະນຸມັດໃຫ້ມີການກວດສອບຫາຄວາມຈິງ ເພື່ອຮັບປະກັນວ່າພວກແຮງງານ ໄດ້ຮັບການປະຕິບັດຕໍ່ ຕາມຫຼັກຈັນຍາ ທີ່ ກອງປະຊຸມຖະແຫຼງຂ່າວ ຫຼັງການເປີດເຜີຍລາຍງານຂອງກະຊວງການຕ່າງປະເທດສະຫະລັດນັ້ນ ບັນດາບໍລິສັດກຸ້ງແຊ່ເຢັນຂອງໄທ ກ່າວວ່າ ທ່ານປານີສວນ ຈຳນານເວດ ຜູ້ນຳອຸດສາຫະກຳ ກ່າວຢືນຢັນວ່າອຸດສາຫະກຳກຸ້ງຂອງ ໄທ ແມ່ນຂາວສະອາດ ປາດສະຈາກການສວຍເອົາປະໂຫຍດຈາກແຮງງານຕ່າງດ້າວ ມາເປັນເວລາຫຼາຍປີແລ້ວ ທ່ານປານີສວນ ຊຶ່ງເປັນອະດີດປະທານ ສະມາຄົມກຸ້ງແຊ່ເຢັນໄທ ກ່າວວ່າ ອຸດສາຫະ ກຳນີ້ ບໍ່ສາມາດທີ່ຈະສ່ຽງຕໍ່ການປົກປິດຂ່າວສານທີ່ສ້າງຄວາມເສຍຫາຍນັ້ນໄດ້ ທ່ານປານີສວນ ກ່າວວ່າ ຂ່າວກ່ຽວກັບເລື້ອງນີ້ ກຳລັງສົ່ງຜົນກະທົບ ພວກບໍລິສັດຮັບຊື້ກຸ້ງນາໆຊາດລາຍໃຫຍ່ໆ ຈຳນວນນຶ່ງ ໄດ້ຢຸດເຊົາບໍ່ຮັບຊື້ກຸ້ງຈາກພວກບໍລິສັດສົ່ງອອກກຸ້ງໄທ ທີ່ຖືກກ່າວຫາວ່າໃຊ້ ແຮງ ງານແບບຂ້າທາດນັ້ນ ພວກຊື້ກຸ້ງໃນຕ່າງປະເທດ ກຳລັງວາງແຜນດຳເນີນງານກັບພວກອົງການ ຕ່າງໆທີ່ບໍ່ຂຶ້ນກັບລັດຖະບານ ເພື່ອພະຍາຍາມຮັບປະກັນວ່າ ບໍ່ມີການໃຊ້ແຮງງານແບບບັງຄັບ ຢູ່ໃນພວກບໍລິສັດສົ່ງອອກກຸ້ງນັ້ນ